**APSTIPRINĀTS**

Iepirkumu komisijas

priekšsēdētājs E.Vidriks

\_\_\_\_\_\_\_\_\_\_\_\_\_\_\_\_\_\_\_\_\_

2016.gada \_\_\_.septembrī

## Iepirkums, kas tiek veikts saskaņā ar Publisko iepirkumu likuma 8.2pantu

**„Par Taser X26 elektrošoka pistoļu kasešu iegādi”**

 (iepirkuma identifikācijas Nr. RPP 2016/35)

## INSTRUKCIJA

1. VISPĀRĪGĀ INFORMĀCIJA
	1. **Pasūtītājs** – Rīgas pašvaldības policija, kas veic iepirkumu „Par Taser X26 elektrošoka pistoļu kasešu iegādi” (turpmāk – Iepirkums).
		1. Juridiskā adrese Lomonosova iela 12a, Rīgā, LV-1019, Latvija.
		2. Tālrunis 67037803, fakss 67037895.
		3. Profila adrese internetā <http://rpp.riga.lv> (turpmāk – Interneta vietne).
		4. Darba laiks no pirmdienas līdz piektdienai – no plkst. 8:30 līdz plkst. 17:00, (pusdienu pārtraukums no 12:00 līdz 12:30). Pirmssvētku dienās darba laiks tiek saīsināts par divām stundām.
	2. **Kontaktpersona**,kura sniedz organizatorisku informāciju: Rīgas pašvaldības policijas Juridiskās nodaļas vecākā juriskonsulta p.i. Ilze Meilus-Lūse, tālr. 67037893, e-pasts Ilze.Meilus@riga.lv.
	3. **Iepirkuma dokumentu saņemšana**:Iepirkuma dokumenti (instrukcija ar pielikumiem (turpmāk – Instrukcija)) ir brīvi un tieši elektroniski pieejami Interneta vietnē. Ja ieinteresētais piegādātājs pieprasa izsniegt Instrukciju drukātā veidā, Pasūtītājs to izsniedz ieinteresētajam piegādātājam triju darbdienu laikā pēc tam, kad saņemts Instrukcijas pieprasījums, ievērojot nosacījumu, ka Instrukcijas pieprasījums iesniegts laikus pirms piedāvājumu iesniegšanas termiņa beigām.
	4. **Papildu informācijas sniegšana**:
		1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Interneta vietnē, norādot arī uzdoto jautājumu.
	5. **Piedāvājumu iesniegšana**:
		1. Ieinteresētais piegādātājs piedāvājumu var iesniegt personīgi vai pa pastu, sākot ar Iepirkuma izsludināšanas dienu, **līdz 2016. gada 11.oktobra plkst. 10:00**. Par iesniegšanas brīdi uzskatāms brīdis, kad Pasūtītājs saņem piedāvājumu 1.1.1.apakšpunktā norādītajā adresē.
		2. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata.
		3. Pretendents sedz izmaksas, kas ir saistītas ar piedāvājuma sagatavošanu un iesniegšanu.
	6. **Prasības piedāvājuma noformējumam un iesniegšanai**:
		1. Piedāvājumu iesniedz 1 (vienā) eksemplārā latviešu vai angļu valodā, atbilstoši Instrukcijas 1.6.apakšpunkta prasībām un tas sastāv no šādām daļām:
			1. pretendenta atlases dokumenti;
			2. tehniskā specifikācija-finanšu piedāvājums;
		2. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| Rīgas pašvaldības policijaLomonosova iela 12a, 27. kabinets, Rīgā, LV-1019, Latvija/pretendenta nosaukums, juridiskā adrese, tālrunis/Piedāvājums iepirkumam **„Par Taser X26 elektrošoka pistoļu kasešu iegādi**”, identifikācijas Nr. RPP 2016/35.**Neatvērt līdz piedāvājumu iesniegšanas termiņa beigām.** |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Latvijā reģistrēts vai pastāvīgi dzīvojošs pretendents piedāvājuma dokumentus sagatavo latviešu valodā, ārvalstīs reģistrēti vai pastāvīgi dzīvojoši pretendenti saskaņā ar Valsts valodas likuma 10.panta ceturto daļu var piedāvājuma dokumentus sagatavot arī angļu valodā.
		3. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		4. Latvijā reģistrēts vai pastāvīgi dzīvojošs pretendents, ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000.gada 22.augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums. Ārvalstīs reģistrēti vai pastāvīgi dzīvojoši pretendenti iesniedz dokumentu tulkojumu angļu vai latviešu valodā.
		5. Iesniedzot piedāvājumu, pretendents ir tiesīgs visu iesniegto dokumentu atvasinājumu, tajā skaitā kopiju, un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA” pirmās lapas augšējā labajā stūrī; uzraksts „KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
		6. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmeta apraksts**:
		1. Iepirkuma priekšmets ir Taser X26 elektrošoka pistoļu kasetes, saskaņā ar tehnisko specifikāciju-finanšu piedāvājumu (Instrukcijas 1.pielikums).
		2. CPV kods: 35200000-6 (Policijas aprīkojums, pakalpojumu kategorija – preces).
		3. Plānotā līgumcena – EUR 14380,10 (četrpadsmit tūkstoši trīs simti astoņdesmit euro, 10 centi), neieskaitot pievienotās vērtības nodokli;
		4. Iepirkuma priekšmets nav sadalīts daļās.
		5. Paredzamais iepirkuma apjoms 300 (trīs simti) Taser X26 elektrošoka pistoļu kasetes. Iepirkuma apjoms var samazināties, atkarībā no piedāvātās vienas vienības cenas, bet nepārsniedzot plānoto līgumcenu (Instrukcijas 2.1.3. apakšpunkts).
		6. Pretendents drīkst iesniegt vienu piedāvājumu par visu iepirkuma priekšmeta apjomu.
		7. Pretendents nedrīkst iesniegt piedāvājuma variantus.
		8. Iepirkuma rezultātā tiks noslēgts iepirkuma līgums.
	2. Līguma izpildes termiņš un vieta:
		1. Paredzamais iepirkuma līguma darbības termiņš: līdz līguma saistību pilnīgai izpildei.
		2. Līguma izpildes vieta – Rīga, NUTS kods: LV006.
2. **IZSLĒGŠANAS NOTEIKUMU PĀRBAUDE**
	* 1. Pasūtītājs izslēdz pretendentu no dalības iepirkumā jebkurā no šādiem gadījumiem:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
			2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
			3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Instrukcijas 3.1.1.1. un 3.1.1.2. apakšpunktā minētie nosacījumi.
		2. Iepirkuma komisija, lai pārbaudītu, vai pretendents nav izslēdzams no dalības Iepirkumā Instrukcijas 3.1.1. apakšpunktā minēto apstākļu dēļ:
			1. attiecībā uz Latvijā reģistrētu vai pastāvīgi dzīvojošu pretendentu un Instrukcijas 3.1.1.3. apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par Instrukcijas 3.1.1.1. apakšpunktā minētajiem faktiem – no Uzņēmumu reģistra,
				2. par Instrukcijas 3.1.1.2. apakšpunktā minēto faktu – no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un Instrukcijas 3.1.1.3. apakšpunktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un Instrukcijas 3.1.1.3. apakšpunktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Instrukcijas 3.1.1.3. apakšpunktā minēto personu neattiecas Instrukcijas 3.1.1. apakšpunktā noteiktie gadījumi. Termiņu izziņas iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības Iepirkumā.

*Ārvalstīs reģistrētam vai pastāvīgi dzīvojošam pretendentam ir tiesības pie atlases dokumentiem pievienot attiecīgo kompetento institūciju izziņas, kas apliecina, ka uz to un Instrukcijas 3.1.1.3.apakšpunktā minēto personu neattiecas Instrukcijas 3.1.1. apakšpunktā noteiktie izslēgšanas gadījumi. Izziņai, attiecībā par Instrukcijas 3.1.1.2. apakšpunktā norādītajiem izslēgšanas nosacījumiem, ja to pieļauj attiecīgās valsts normatīvo aktu regulējums, ir jābūt par periodu, kas ietver dienu, kad paziņojums par plānoto līgumu publicēts Iepirkuma uzraudzības biroja mājaslapā, un dienu, kad tiek pieņemts lēmums par iespējamu līguma slēgšanu. Gadījumā, ja attiecīgās valsts normatīvo aktu regulējums paredz iespēju saņemt izziņu tikai par iepriekšējo periodu, ārvalstīs reģistrēts vai pastāvīgi dzīvojošais pretendents pie izziņas pievieno paskaidrojumu par to. Izziņai jāsatur norāde par izziņas derīgumu – aktualitāti.*

* + 1. Atkarībā no atbilstoši Instrukcijas 3.1.2.1.2. apakšpunktā minētās pārbaudes rezultātiem iepirkuma komisija:
			1. neizslēdz pretendentu no dalības Iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Instrukcijas 3.1.1.3. apakšpunktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
			2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Instrukcijas 3.1.1.3. apakšpunktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 dienas pēc informācijas izsniegšanas vai nosūtīšanas dienas – apliecinājuma iesniegšanai. Pretendents, lai apliecinātu, ka tam un Instrukcijas 3.1.1.3. apakšpunktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, Pasūtītājs pretendentu izslēdz no dalības iepirkumā.
		2. Pasūtītājs veic izslēgšanas noteikumu pārbaudi tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
1. **PRETENDENTU ATLASES NOSACĪJUMI UN IESNIEDZAMIE DOKUMENTI**

|  |  |  |
| --- | --- | --- |
| **Nr. pēc kārtas** | **Prasība** | **Iesniedzamais/-ie dokuments/-i** |
| 4.1. | Pretendents ir reģistrēts Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām. | **1.** *Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs.***2.** Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 4.2. | Pretendents apliecina, ka atbilstoši tās reģistrācijas vai pastāvīgās dzīvesvietas valsts normatīvo aktu prasībām tas ir reģistrēts un/vai tam ir visas nepieciešamās licences, sertifikāti, kas dod tiesības veikt komercdarbību preču tirdzniecības un piegādes jomā (atbilstoši Iepirkuma priekšmetam). | Pretendents iesniedz aizpildītu apliecinājumu (2.pielikums). |
| 4.3. | Gadījumā, ja Pretendents piedāvā preci, kas ir ekvivalents, Pretendents iesniedz: |
|  4.3.1. preces ražotāja apliecinājumu, pievienojot tehnisko dokumentāciju, kas apliecina, ka piedāvātā prece ir **ekvivalents** Taser X26 kasetēm, atbilstoši tehniskajā specifikācijā-finanšu piedāvājumā izvirzītajām prasībām; | Pretendents iesniedz preces ražotāja apliecinājumu, pievienojot tam tehnisko dokumentāciju. |
| 4.3.2. apliecinājumu, ka ekvivalentas preces lietošanas rezultātā netiks bojāta Taser X26 elektrošoka pistole, kā arī uz kasetēm attieksies 2 gadu garantija lietojot tās Taser X26 elektrošoka pistolē. | Pretendents iesniedz aizpildītu apliecinājumu (3.pielikums). |

1. **PIEDĀVĀJUMĀ IEKĻAUJAMIE DOKUMENTI**
	1. Dokuments, kas apliecina personas, kas pārstāv pretendentu, paraksta tiesības, ja vien šīs tiesības nav konstatējamas no Uzņēmumu reģistra datiem.
	2. **Pretendentu atlases dokumenti:** noteikti Instrukcijas 4. punktā.
	3. **Tehniskais-finanšu piedāvājums**: pretendents iesniedz aizpildītu un parakstītu 1.pielikumu.
2. PIEDĀVĀJUMU VĒRTĒŠANA
	1. **1. posms – Piedāvājumu noformējums**:Instrukcijas 1.6. apakšpunktā noteikto prasību izpildes pārbaude.
	2. **2. posms – Pretendentu atlase**:Instrukcijas 4. punktā noteikto prasību izpildes un dokumentu pārbaude. Pasūtītājs var pieprasīt pretendentam iesniegt apliecinājumā (2.pielikums) pretendenta atzīmēto dokumentu (licences, sertifikāta, reģistrācijas apliecības) apliecinātas kopijas vai uzrādīt oriģinālus.
	3. **3. posms – Tehniskā specifikācija-finanšu piedāvājums**:Instrukcijas 5.3. apakšpunktā noteikto prasību izpildes pārbaude.
	4. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	5. Līguma slēgšanas tiesības tiks piešķirtas pretendentam, kurš atbilst visām Iepirkumā noteiktajām prasībām un ir iesniedzis piedāvājumu **ar viszemāko cenu** par vienas elektrošoka pistoles kasetes vienību.
	6. Gadījumā, ja Instrukcijas 6.5. apakšpunktā piedāvātās cenas ir vienādas, iepirkuma komisija priekšroku dos tam pretendentam, kuram būs īsāks piegādes termiņš (tehniskās specifikācijas-finanšu piedāvājuma 3.1.punkts).
	7. Par iepirkumu komisijas pieņemto lēmumu Pasūtītājs informēs visus pretendentus 3 (trīs) darba dienu laikā.
3. **IEPIRKUMA LĪGUMS**
	1. Pamatojoties uz pretendenta piedāvājumu, ar iepirkuma komisijas izraudzīto pretendentu (turpmāk – Piegādātāju) Pasūtītājs slēdz iepirkuma līgumu.
	2. Preču piegādes apmaksa notiks pamatojoties uz grāmatvedības attaisnojuma dokumentiem, kuru Piegādātājs iesniedz Pasūtītājam. Pasūtītājs pārbauda grāmatvedības attaisnojuma dokumentos norādītās summas atbilstību līguma noteikumiem un faktiski saņemto preču piegādi un apmaksā to, attiecīgo naudas summu pārskaitot Piegādātāja bankas kontā 30 (trīsdesmit) dienu laikā no preces un grāmatvedības attaisnojuma dokumentu (turpmāk – elektroniskais rēķins) saņemšanas dienas.
	3. Piegādātājs sagatavo elektronisko rēķinu atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu.
	4. Piegādātājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem: izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu; augšupielādē rēķinu failus pašvaldības portālā [www.eriga.lv](http://www.eriga.lv), atbilstoši portālā noteiktajam aprakstam par elektroniskā rēķina iesniegšanas formātu un piegādes veidu; izmanto Web formas manuālai rēķinu ievadei.
	5. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
	6. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Piegādātājs ir saņēmis kvalitatīvu preci un, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	7. Piegādātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
	8. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
	9. Ja ir noticis preču piegādes sniegšanas termiņa kavējums, Piegādātājs maksā Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas;
	10. Ja ir noticis apmaksas termiņa kavējums Pasūtītājs maksā Piegādātājam līgumsodu 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas.
	11. Pasūtītājam jebkurā brīdī ir tiesības vienpusēji atkāpties no līguma, ja tas konstatē, ka preču piegāde neatbilst tehniskās specifikācijas-finanšu piedāvājuma un līguma noteikumiem.
	12. Gadījumā, ja objektīvu iemeslu dēļ Piegādātājs nevar iesniegt grāmatvedības attaisnojuma dokumentus atbilstoši Instrukcijas 7.4. punktam, tad Piegādātājs, piegādājot preci iesniedz Pasūtītājam grāmatvedības attaisnojuma dokumentu oriģinālus, kuriem obligāti jāsatur rekvizītu “Paraksts”. Pasūtītājs pārbauda grāmatvedības attaisnojuma dokumentos norādītās summas atbilstību līguma noteikumiem un faktiski saņemto preču piegādi un apmaksā to, attiecīgo naudas summu pārskaitot Piegādātāja bankas kontā 30 (trīsdesmit) dienu laikā no preces un grāmatvedības attaisnojuma dokumentu saņemšanas dienas.

|  |  |
| --- | --- |
|  |  |

Pielikumā:

1. Tehniskā specifikācija-finanšu piedāvājums (1.pielikums);
2. Apliecinājums par atbilstošo dokumentu esamību (2.pielikums);
3. Apliecinājums par preci (3.pielikums).

1.pielikums

iepirkuma Nr. RPP 2016/35 Instrukcijai

**Iepirkuma „Par Taser X26 elektrošoka pistoļu kasešu iegādi”**

**TEHNISKĀ SPECIFIKĀCIJA-FINANŠU PIEDĀVĀJUMS**

|  |
| --- |
| **Prasības** |
| Speciālā līdzekļa – elektrošoka pistoles Taser X26 nomaināmajai kasetei ar zondēm, savienojošiem vadiem un konteineru ar saspiestu gāzi jāatbilst zemāk norādītajiem tehniskajiem parametriem un izpildījumam: |
| **1. Elektrošoka pistoles kasetes tehniskie parametri:** |
| * 1. Šāviena attālums no kasetes **–** nemazāks kā 6,4m (21ft), bet ne vairāk kā 7,6m (25ft);
 |
| 1.2. Izšaujamo zonžu adatas ar atskabargu garums ne mazāks kā 13 mm; |
| 1.3. Darbības vides temperatūras diapazons **–** robežās no **-**20°C līdz +45°C; |
| **2. Elektrošoka pistoles kasetes izpildījums:** |
| 2.1. Kasetes materiāls **–** polimērs ar metāliskiem materiāliem; |
| 2.2. Kasetes priekšējās nosedzošās plāksnes marķējums **–** marķējums var mainīties atkarībā no ražotāja noteiktās krāsas šāviena attāluma apzīmēšanai; |
| 2.3. Kasetēm jāatbilst elektrošoka pistoles Taser X26 ražotāja noteiktajām prasībām attiecībā uz minētajam modelim paredzēto kaseti, nepārkāpjot patenta tiesības.Pretendentam, piedāvājot ekvivalentu preci, jāiesniedz kasetes ražota apliecinājums un tehniskie dokumenti, kas apliecina, ka piedāvāta prece ir **ekvivalents** elektrošoka pistoles Taser X26 ražotajai kasetei. |
| 2.4. Kasetei jāsatur apdrukāti papīra vai cita materiāla gabaliņi ar kasetes sērijas numuru, kuriem pēc šāviena izdarīšanas jāizlido no kasetes, apzīmējot elektrošoka pistoles pielietošanas vietu. |
| 2.5. Garantija **-** 2 gadi. |
|  **3. Citi nosacījumi:** |
|  3.1. Nekvalitatīvas Preces apmaiņa pret kvalitatīvu ne vēlāk kā 30 (trīsdesmit) dienu laikā. |
| 1. **Pretendenta piedāvājums (***ievērojot tehniskajā specifikācijā-finanšu piedāvājumā izvirzītās prasības***):**
 |
| 4.1. Kasetes ražotājs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jānorāda kasetes ražotājs) |
| 4.2. Šāviena attālums no kasetes | \_\_\_\_\_\_\_\_\_\_\_\_\_\_\_\_\_ metri |
| 4.3. 1 (vienas) elektrošoka pistoles kasetes cena EUR bez PVN |  \_\_\_\_\_\_\_\_\_\_\_\_\_\_ EUR bez PVN\* |
| 4.4. Piegādes termiņš: Izpildītājam jāpiegādā Prece ne vēlāk kā 45 dienu laikā no līguma noslēgšanas brīža. | \_\_\_\_\_\_\_\_\_\_ dienas |

\* Vērtēšanas kritērijs.

Cenas jānorāda ***euro* (EUR) ar 2 (divām) zīmēm aiz komata.**

Apliecinām, ka:

1. Cenā iekļauti visi ar preču piegādi saistītie izdevumi, t.sk., administratīvās izmaksas, transporta izdevumi, visa veida sakaru u.c. izmaksas, lai nodrošinātu iepirkuma līguma izpildi pilnā apjomā, nolīgtajā termiņā un labā kvalitātē. Papildus izmaksas iepirkuma līguma darbības laikā netiks pieļautas.
2. Cenā ietverti arī visi nodokļi (izņemot pievienotās vērtības nodokli) un nodevas, kā arī visi iespējamie riski, kas saistīti ar tirgus cenu svārstībām plānotajā iepirkuma līguma izpildes laikā.

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar Tehniskās specifikācijas-finanšu padāvājumu iesniegšanu:

1.Piesakām savu dalību iepirkumā „Par elektrošoka Taser X26 pistoļu kasešu iegādi”, iepirkuma identifikācijas Nr. RPP 2016/35.

2.Apstiprinām, ka esam iepazinušies ar iepirkuma instrukciju, tajā skaitā ar Tehnisko specifikāciju-finanšu padāvājumu un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav.

3.Apliecinam, ka mūsu rīcībā ir pietiekami resursi, lai nodrošinātu piegādi šajā iepirkumā pieprasītajā apjomā, kvalitātē un termiņā.

4.Ar šo apliecinām, ka visa iesniegtā informācija ir patiesa.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

2.pielikums

iepirkuma Nr. RPP 2016/35 Instrukcijai

**Apliecinājums**

par attiecīgo dokumentu esību

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta nosaukums)* apliecina, ka atbilstoši tās reģistrācijas vai pastāvīgās dzīvesvietas valsts normatīvo aktu prasībām tas ir reģistrēts un/vai tam ir visas nepieciešamās licences, sertifikāti, kas dod tiesības veikt komercdarbību preču tirdzniecības un piegādes jomā (atbilstoši Iepirkuma priekšmetam).

□ licence \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izdevējs, izdošanas datums, numurs).

□ sertifikāts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izdevējs, izdošanas datums, numurs).

□reģistrāciju apliecinošs dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izdevējs, izdošanas datums, numurs).

*\*Dokumenta veidu atzīmēt ar X.*

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

 3.pielikums

iepirkuma Nr. RPP 2016/35 Instrukcijai

**Apliecinājums**

par preci

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta nosaukums)* apliecina, ka tā piedāvātā ražotāja \_\_\_\_\_\_\_\_\_\_\_\_\_\_(*ražotāja nosaukums*) preces \_\_\_\_\_\_\_\_\_\_\_\_\_\_\_\_ (*preces nosaukums*), kas ir ekvivalents Taser X26 kasetēm, darbības rezultātā netiks radīti bojājumi Taser X26 elektrošoka pistolei, kā arī uz kasetēm attieksies 2 gadu garantija lietojot tās Taser X26 elektrošoka pistolē.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |